**153/2018.(VI.25.) Kgy. sz. határozat**

A Közgyűlés megtárgyalta a Szombathely, Zanati úti (Tesco Áruházzal szemközti) földterületek belterületbe vonásához kapcsolódó kötelezettségek teljesítéséről szóló megállapodással összefüggő döntések meghozatalára vonatkozó előterjesztést és az alábbi döntést hozza:

1. A Közgyűlés hozzájárul a HORWAT Investment Ingatlanforgalmazó Kft-vel 2008. évben megkötött alap megállapodás 8. sz. módosításához azzal, hogy az abban foglalt feltételek teljesítésére előírt határidőt 2020. május 31-re módosítják úgy, hogy az Építtető, HORWAT Investment Ingatlanforgalmazó Kft. 2019. december 30-ig tájékoztatja az Önkormányzatot a beruházás állásáról.
2. A Közgyűlés hozzájárul a HORWAT Investment Ingatlanforgalmazó Kft-vel és Horváth Miklóssal 2011. évben megkötött jelzálogszerződés 7. sz. módosításához azzal, hogy az abban foglalt feltételek teljesítésére előírt határidőt 2020. május 31-re, a keretbiztosítéki jelzálogjog 2022. május 31. napjáig történő fenntartásával módosítják úgy, hogy az Építtető, HORWAT Investment Ingatlanforgalmazó Kft. 2019. december 30-ig tájékoztatja az Önkormányzatot a beruházás állásáról.
3. A Közgyűlés hozzájárul a HORWAT Investment Ingatlanforgalmazó Kft-vel 2011. évben megkötött óvadéki szerződés 7. sz. módosításához azzal, hogy az abban foglalt feltételek teljesítésére előírt határidőt 2020. május 31-re módosítják úgy, hogy az Építtető, HORWAT Investment Ingatlanforgalmazó Kft. 2019. december 30-ig tájékoztatja az Önkormányzatot a beruházás állásáról. Felek az Óvadéki Szerződés II.1. pontjában előírt határidőt 2020. szeptember 30. napjára módosítják.
4. A Közgyűlés hozzájárul a HORWAT Investment Ingatlanforgalmazó Kft-vel 2011. évben megkötött településrendezési szerződés 6. sz. módosításához azzal, hogy az abban foglalt feltételek teljesítésére előírt határidőt 2020. május 31-re módosítják úgy, hogy az Építtető, HORWAT Investment Ingatlanforgalmazó Kft. 2019. december 30-ig tájékoztatja az Önkormányzatot a beruházás állásáról.
5. A Közgyűlés felhatalmazza a polgármestert, hogy a szerződésmódosításokat aláírja.
6. A Közgyűlés úgy dönt, hogy amennyiben a Beruházó nem írja alá és nem küldi vissza aláírva 2018. július 25. napjáig a szerződések fentiek szerinti módosítását, akkor a 25 millió Ft összegű, 2018. szeptember 30. napjáig fennálló óvadékot az Önkormányzat lehívja. A Közgyűlés felhatalmazza a polgármestert, hogy az óvadék összegének lehívásáról szóló nyilatkozatot aláírja és megküldje a letétet kezelő ügyvéd részére.

**Felelős:** Dr. Puskás Tivadar polgármester

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtás előkészítéséért:

 Lakézi Gábor Városüzemeltetési Osztály vezetője)

**Határidő:** 2018. július 25. /az 1-5. pontok vonatkozásában/

 2018. szeptember 30. /a 6. pont vonatkozásában/